Neuradni čistopis

123. Uradni list RS, št. 123/2000 z dne 28.12.2000, 131. Uradni list RS, št. 131/2003 z dne 24.12.2003, 29. Uradni list RS, št. 29/2001 z dne 20.04.2001
5189. Odlok o nadomestilu za uporabo stavbnega zemljišča, Stran 13677.
5669. Odlok o spremembah in dopolnitvah odloka o nadomestilu za uporabo stavbnega zemljišča, Stran 18794.
Popravek odloka o nadomestilu za uporabo stavbnega zemljišča v Občini Vojnik, Stran 3198.


Na podlagi 58. člena zakona o stavbnih zemljiščih (Uradni list RS, št. 44/97) povezano z 61. členom zakona o stavbnih zemljiščih (Uradni list SRS, št. 18/84 in 33/89 ter Uradni list RS, št. 24/92 – odl. US), 22. člena zakona o financiranju občin (Uradni list RS, št. 80/94, 45/97 – odl. US in 56/98) in 11. člena statuta Občine Vojnik (Uradni list RS, št. 82/98) je Občinski svet občine Vojnik na seji dne 13. 12. 2000 na seji dne 17. 12. 2003 sprejel

O D L O K 
o nadomestilu za uporabo stavbnega zemljišča
I. SPLOŠNE DOLOČBE
1. člen

V Občini Vojnik se za uporabo stavbnega zemljišča plačuje nadomestilo od stavbnih zemljišč, ki jih opredeljuje 218. člen zakona o graditvi objektov (Uradni list RS, št, 110/02).

II. OBMOČJA, KJER SE PLAČUJE NADOMESTILO

2. člen

Območja, kjer se plačuje nadomestilo: 
I. območje obsega naselja: Vojnik, Frankolovo ožji del hišne številke od 1 do 37 in hišne številke od 40 do 57a, Stražica hišne številke od 1 do 6a, Nova Cerkev hišne številke od 1 do 4 in 13 do 130. 
II. območje obsega naselja: Arclin, Ilovca, Ivenca, Višnja vas, Frankolovo širši del hišne številke 38 in 39, Verpete, Lemberg pri Novi Cerkvi hišne številke od 1 do 4a, 8, od 12 do 23a, Polže razen hišne številke 20, Razdelj hišne številke 1 do 15, Socka hišne številke od 1 do 1b, 5 do 6 in od 9 do 68, Hrenova hišne številke 20 do 27 in od 35 do 37, Vizore hišne številke od 1 do 10. 
III. območje obsega naselja: Bezovica, Bovše, Dedni vrh pri Vojniku, Globoče, Gradišče pri Vojniku, Jankova, Koblek, Konjsko, Lešje, Pristava, Razgor, Želče, Male Dole hišne številke 1, 2, 3, 4, 44, 45, 76 in 77, Beli Potok, Bezenškovo Bukovje, Brdce hišne številke od 1 do 9, Črešnjice hišne številke od 1 do 10, Dol pod Gojko, Lindek hišne številke od 1 do 9a, Lipa hišne številke od 1 do 14 in od 20 do 24/a ter 38, Podgorje pod Čerinom (razen hišne številke 23), Rakova Steza, Rove, Stražica od 7 do 33a, Lemberg hišne številke 5 do 7, od 9 do 11, 22, od 24 do 25, 27, Socka hišne številke od 40 do 46, Hrenova hišne številke od 14 do 18 in od 28 do 34, Vizore hišne številke od 11 do 21, Homec hišne številke od 1 do 16, Vine, Zlateče, Landek hišne številke od 9 do 23, Selce hišne številke od 8 do 14, Novake hišne številke 1 do 9, Trnovlje pri Socki hišne številke 5 do 12, od 15 do 16, od 21 do 31, Čreškova hišne številke od 1 do 15, od 25 do 34, Razdelj hišne številke 16 do 18, Nova Cerkev hišne številke 5 do 12, Socka hišne številke 2 do 4, od 7 do 8. 
IV. območje obsega naselja: Črešnjevec, Gabrovec pri Dramljah, Hrastnik, Kladnart, Razgorce, Tomaž nad Vojnikom, Male Dole hišne številke, ki niso uvrščene v območje III, Brdce hišne številke od 10 do 17, Črešnjice hišne številke od 11 do 16, Lindek hišne številke od 10 do 24, Lipa hišne številke od 16 do 19 in od 25 do 36, Podgorje pod Čerinom hišna številka 23, Straža pri Dolu, Zabukovje, Polže 20, Hrenova hišne številke 1 do 13 in 19, Homec hišne številke od 17 do 21, Landek hišne številke 1 do 8, in 24, Selce hišne številke 1 do 7 in 15 do 22, Trnovlje pri Socki hišne številke 2 do 4, od 13 do 14 in od 17 do 20, Novake hišne številke 10 do 22, Razdelj hišne številke 19 do 20, Čreškova hišne številke 16 do 24, Straža pri Novi Cerkvi, Velika Raven.

3. člen

Območja iz 2. člena tega odloka so vrisana na grafičnih listih (TTN in PKN karte v merilu 1:5000) veljavnega prostorskega plana Občine Vojnik in so na vpogled na Občinski upravi občine Vojnik.

III. MERILA ZA DOLOČITEV VIŠINE NADOMESTILA

4. člen

Nadomestilo za uporabo stavbnega zemljišča se določi po naslednjih merilih: 
1. Opremljenost stavbnega zemljišča s komunalnimi objekti in napravami individualne rabe:

točk

a) javni vodovod                          150

b) javna kanalizacija                     150

c) električno omrežje                     150

d) plinifikacija                          150

2. Opremljenost stavbnega zemljišča s komunalnimi objekti in napravami skupne rabe:

točk

a) makadamska cesta                       100

b) asfaltna cesta                         150

c) javna razsvetljava                     100

Pri komunalni opremljenosti se upoštevajo dejanske možnosti priključitve na komunalne naprave.

5. člen

Za določitev nadomestila za uporabo stavbnega zemljišča za stanovanjske, gospodarske in počitniške objekte se, poleg meril iz 4. člena tega odloka, upoštevajo še naslednja merila:

1. Namen uporabe stavbnega zemljišča:

(območje/točke)

                                  I     II     III     IV

a) za stanovanja                400    300     200    100

b) za počitniške objekte        800    800     200    800

c) zidanice                     800    800     800    800

d) gospodarski objekti          200    100      50      –

e) nezazidana stavbna

zemljišča (tč. 2, 7. člen)      300    200     100      –

2. Smotrnost uporabe stavbnega zemljišča:

(območje/točke)

                                    I     II    III    IV

a) individualne samostojne hiše   200    100    50      –

b) vrstne hiše                    150    100    50      –

c) blokovna gradnja               200    100    50      –

d) gospodarski objekt             200    100    50      –

6. člen

Za objekte za poslovne, storitvene in gospodarske namene se poleg meril iz 4. člena tega odloka upoštevajo še naslednje merilo: 
1. Vse gospodarske dejavnosti se dodatno točkujejo po naslednji tabeli:

(območje/točke)

                                      I     II    III     IV

Vse gospodarske in družbene 

dejavnosti                         1000    700    400    200

2. Nepokrita skladišča, javna parkirišča, za katera se plačuje parkirnina in najemnina, parkirni prostori gospodarskih subjektov, pravnih oseb in društev, ki se ukvarjajo s pridobitno dejavnostjo, delavnice na prostem, teniška igrišča, odprti bazeni in kampi, so po tem odloku poslovne površine in se jih točkuje po vrsti dejavnosti, kot to določa prva točka 6. člena tega odloka. Za navedene površine se plačuje 30% od osnove za pozidane površin. 
3. Nadomestilo za začasno uporabo javnih površin se plačuje za stojnice, kioske, točilnice na prostem, zabavišča na prostem in za druge prireditve, s katerimi se ustvarja dohodek in se ovrednoti z naslednjim številom točk:

(območje/točke)

I. območje      II. območje     III. območje      IV. območje

/točk           /točk           /točk             /točk

200             150             100               50

Nadomestilo za uporabo javnih površin se plačuje po dnevih uporabe. Točkam iz prejšnjega odstavka se prištejejo tudi točke komunalnega opremljanja. Vsota točk se pomnoži s številom dni in z dnevno vrednostjo točke za izračun nadomestila iz 10. člena tega odloka ter s m2 zasedene javne površine.

IV. OBRAČUN NADOMESTILA ZA UPORABO STAVBNEGA ZEMLJIŠČA

7. člen

Nadomestilo za uporabo stavbnega zemljišča se plačuje za: 
1. Zazidano stavbno zemljišče 
Za zazidana stavbna zemljišča se po tem odloku štejejo tista zemljišča, na katerih so gradbene parcele z zgrajenimi stavbami in gradbenimi inženirskimi objekti, ki niso objekti gospodarske javne infrastrukture in tista zemljišča, na katerih se na podlagi dokončnega gradbenega dovoljenja začelo z gradnjo stavb in inženirskih objektov, ki niso objekti gospodarske infrastrukture. 
Za določitev za odmero nadomestila za zazidano stavbno zemljišče se upošteva: 
a) stanovanjske površine, v katero spada čista tlorisna površina sob, predsob, hodnikov v stanovanju, kuhinje, kopalnice, shrambe in drugih zaprtih prostorov (kleti, kotlarne, delavnice za prosti čas, kabineti in vsi pomožni in tehnični prostori) ter čista tlorisna površina prostostoječih garaž za osebne avtomobile; 
b) poslovne površine, v katero spada čista tlorisna površina poslovnega prostora in vseh prostorov, ki so funkcionalno povezani s poslovnim prostorom (sanitarije, umivalnice, skladišča, garderobe, pisarne, hodniki ipd.). 
Od površin pod a) in b) se plačuje nadomestilo od dneva, ko se pričnejo uporabljati. 
2. Nezazidano stavbno zemljišče: 
Za nezazidana stavbna zemljišča se po tem odloku štejejo tista zemljišča, za katera je z izvedbenim prostorskim aktom določeno, da je na njih dopustna gradnja stanovanjskih in poslovnih stavb, ki niso namenjene za potrebe zdravstva, socialnega in otroškega varstva, kulture, znanosti, športa in javne uprave in da je na njih dopustna gradnja gradbenih inženirskih objektov, ki niso objekti gospodarske javne infrastrukture in tudi niso namenjeni za potrebe zdravstva, socialnega in otroškega varstva, šolstva, kulture, znanosti, športa in javne uprave. 
Za določitev površine za odmero nadomestila za nezazidano stavbno zemljišče se upošteva površina nezazidanega stavbnega zemljišča iz prejšnjega odstavka ter površina nezazidanih stavbnih zemljišč iz 7.a člena tega odloka.

7. a člen

Če določena stavba gradbene parcele še nima določene, se do njene določitve za zazidano stavbno zemljišče šteje tisti del površine zemljiške parcele, na kateri stoji takšna stavba (fundus), pomnožena s faktorjem 1,5, preostali del površine takšne zemljiške parcele pa se šteje za nezazidano stavbno zemljišče.
7. b člen
Lega stavbnega zemljišča se določi v skladu z 2. členom tega odloka. 
Nadomestilo za uporabo stavbnega zemljišča se obračunava ne glede na to, ali je stavbno zemljišče v uporabi ali ne, pri čemer se pri obračunu nadomestila upošteva zadnja namembnost, ki se je odvijala na stavbnem zemljišču. 
Nezazidano stavbno zemljišče se po tem odloku točkuje po enakih kriterijih, kot zazidano stavbno zemljišče, pri določanju točk se upošteva namembnost, ki je določena po izvedbenem prostorskem aktu oziroma se upošteva namembnost za katero je bilo zemljišče pridobljeno. V tem primeru se določijo točke po tem odloku za namembnost, ki je razvidna iz pravnega posla ob pridobitvi nepremičnine.« 
Nadomestilo za uporabo nezazidanega stavbnega zemljišča, urejenega z izvedbenim prostorskim aktom, se plačuje od površine nezazidanega stavbnega zemljišča na podlagi 4., 5. in 6. člena, tega odloka.

8. člen

Letna višina nadomestila po merilih tega odloka se določi tako, da se skupno število točk (določenih v 4., 5. in 6. členu tega odloka) pomnoži s površino v m2 stanovanjskih ali poslovnih prostorov oziroma s površino zavezančevega nezazidanega stavbnega zemljišča in z vrednostjo točke za izračun nadomestila. 
Zavezančev izračun za nezazidano stavbno zemljišče se pomnoži s faktorjem 0,2.

9. člen

Vsa sredstva zbrana iz plačil nadomestila za uporabo stavbnih zemljišč so prihodek proračuna Občine Vojnik in se prvenstveno uporabljajo za pridobivanje stavbnih zemljišč v občinsko lastnino, pripravo in opremljanje stavbnih zemljišč in investicije v komunalno infrastrukturo na območju vseh naselij v občini.

10. člen

Vrednost točke za izračun nadomestila za uporabo stavbnega zemljišča na območju Občine Vojnik določi s sklepom Občinski svet občine Vojnik na predlog župana občine. 
Če Občinski svet ne določi vrednosti točke za izračun nadomestila za uporabo stavbnega zemljišča do 31. decembra za prihodnje leto, velja za izračun zadnja veljavna vrednost točke, ki jo je sprejel s sklepom Občinski svet občine Vojnik.

V. PLAČILO NADOMESTILA

11. člen

Nadomestilo za uporabo stavbnega zemljišča mora plačati lastnik stavbnega zemljišča oziroma stavbe ali dela stavbe. 
Odločbo o odmeri nadomestila izda zavezancu pristojni davčni organ. 
V primeru neplačila nadomestila vodi izterjavo pristojni davčni organ oziroma pristojno sodišče. 
Glede postopka za odmero in pobiranje ter vračanje nadomestila za uporabo stavbnega zemljišča, prisilne izterjave, odpisa zaradi neizterljivosti, zastaranja in plačila obresti od nadomestila za uporabo stavbnega zemljišča, ki ga zavezanec ni plačal v predpisanem roku, se uporabljajo določbe zakona o davčnem postopku.
12. člen

Zavezanci so dolžni Občini Vojnik posredovati vse potrebne podatke za izračun nadomestila oziroma sodelovati pri vzpostavitvi evidence, ki jo izvaja Občina Vojnik. Zavezanci morajo prijaviti Občini Vojnik tudi vse spremembe, in sicer v tridesetih dneh po nastali spremembi v zvezi z uporabo stavbnega zemljišča. Če nastane sprememba med letom, se le-ta upošteva od prvega dne v naslednjem mesecu, ko je sprememba nastala. 
Nadzor nad izvajanjem določil iz prejšnjega odstavka tega člena izvaja občina.

VI. OPROSTITEV PLAČILA NADOMESTILA

13. člen

Nadomestilo se ne plačuje za zemljišče, ki se uporablja za potrebe obrambe in zaščite in za objekte v uporabi Rdečega križa in Karitasa ter drugih humanitarnih organizacij. 
Za stavbne objekte, ki imajo status kulturnega spomenika in sakralne objekte velja oprostitev plačila nadomestila. 
Plačila nadomestila so oproščeni tudi občani, ki prejemajo denarni dodatek – edini vir za preživljanje. Pri oprostitvi plačila se upoštevajo merila in pogoji, ki jih določa zakon o socialnem varstvu. 
Do sprejetja novih zakonskih podlag o kmetijskih gospodarstvih, kmetijski gospodarski objekti, ki dejansko služijo izključno kmetijski dejavnosti, niso predmet tega odloka. 
Plačila nadomestila so oproščeni tudi občani, ki so kupili novo stanovanje kot posamezni del stavbe ali zgradili, dozidali ali nadzidali družinsko stanovanjsko hišo, če so v ceni stanovanja oziroma družinske stanovanjske hiše ali neposredno plačali stroške za urejanje stavbnega zemljišča. Oprostitev plačevanja nadomestila za uporabo stavbnega zemljišča začne teči od dneva uporabe stanovanja oziroma stanovanjske hiše. Oprostitev traja pet let in se uvede na zahtevo občana. 
Zavezanci, ki prevzamejo opuščene kmetije v last z namenom opravljanja kmetijske dejavnosti, so oproščeni plačila nadomestila za dobo petih let. 
Občina Vojnik lahko tudi v drugih primerih (elementarne ali druge nesreče, bolezen v družini, invalidnost itd.), skladno z zakonom o davkih občanov zavezance začasno oprosti plačevanja nadomestila, če ugotovi, da bi plačevanje nadomestila ogrožalo socialno varnost zavezanca in njegove družine. 
O oprostitvi iz šestega odstavka tega člena odloča na podlagi zahtevka zavezanca Občinski svet občine Vojnik. Pri tem je obvezno pridobiti tudi mnenje sveta za socialo pri krajevno pristojni KS.

VII. KAZENSKE DOLOČBE
14. člen

Z denarno kaznijo 500.000 tolarjev se kaznuje za prekršek pravna oseba, če v določenem roku ne prijavi stavbnega zemljišča, katerega lastnik je ali če ne prijavi pravilnih površin oziroma ne prijavi sprememb v 30 dneh od njihovega nastanka. 
Z denarno kaznijo 50.000 tolarjev se kaznuje odgovorna oseba pravne osebe. Fizična oseba, ki stori prekršek iz prvega odstavka tega člena se kaznuje z denarno kaznijo 30.000 tolarjev.

VIII. KONČNE IN PREHODNE DOLOČBE
15. člen

Tisti zavezanci, ki plačujejo samoprispevek na podlagi sklepa o uvedbi krajevnega samoprispevka, se jim na njihovo zahtevo zniža plačilo nadomestila za 50%.

16. člen

Z dnem uveljavitve tega odloka preneha veljati odlok o nadomestilu za uporabo stavbnih zemljišč v Občini Vojnik (Uradni list RS, št. 59/96).

17. člen

Ta odlok začne veljati osmi dan po objavi v Uradnem listu Republike Slovenije, uporabljati pa se začne s 1. 1. 2001.
P o p r a v e k

V odloku o nadomestilu za uporabo stavbnega zemljišča v Občini Vojnik, objavljenem v Uradnem listu RS, št. 123-5189/00 z dne 28. 12. 2000, se 1. b) točka 5. člena pravilno glasi: 
b) za počitniške objekte 800 800 800 800

Št. 819-12/2003-15

Vojnik, dne 18. decembra 2003.
Župan 
Občine Vojnik 
Benedikt Podergajs l. r.

